Θεσσαλονίκη, 15/12/2022

**Νέο διώροφο κατάστημα Lidl στον Νέο Κόσμο**

**Η Lidl Ελλάς ανταποκρίνεται στις αυξημένες ανάγκες των κατοίκων του αστικού ιστού, απαριθμώντας πλέον 65 σημεία πώλησης στην Αττική και 230 σε ολόκληρη την Ελλάδα.**

Πιστή στο αναπτυξιακό της πλάνο, η **Lidl Ελλάς** εγκαινίασε την Πέμπτη 15 Δεκεμβρίου, ένα **νέο κατάστημα στον Νέο Κόσμο**, επί της συμβολής των οδών Ηλία Ηλιού 49 και Ευδόξου, με τη συνολική **επένδυση να ανέρχεται σε 13,2 εκατ. ευρώ.**

Το νέο κατάστημα χαρακτηρίζεται από **ευέλικτο αρχιτεκτονικό σχεδιασμό** και **αειφόρο τεχνολογική προσέγγιση**, ανταποκρινόμενο στιςαπαιτήσεις του αστικού σχεδιασμού. Αναπτύσσεται σε έναν **υπερσύγχρονο χώρο πώλησης δύο επιπέδων 1.421 τ.μ., διαθέτει 6 ταμεία, 62 θέσεις στάθμευσης** -εκ των οποίων οι 34 στο υπόγειο- καθώς και **σταθμό φόρτισης ηλεκτρικών οχημάτων 2 θέσεων**, που διατίθενται δωρεάν για όλους τους πελάτες του καταστήματος.

Η πρόσβαση στο κατάστημα από τον χώρο στάθμευσης αλλά και μεταξύ των δύο ορόφων, γίνεται με **κυλιόμενους διαδρόμους και ασανσέρ**, ενώ έχουν οριοθετηθεί θεματικά οι διαφορετικοί τομείς του καταστήματος.

Με το νέο κατάστημα, η Lidl Ελλάς **αναβαθμίζει την αγοραστική εμπειρία** και εξασφαλίζει μια **ποιοτική επιλογή αγορών** στους καταναλωτές της ευρύτερης περιοχής σε ένα **ολοκαίνουργιο και ελκυστικό περιβάλλον,** ώστε να εξυπηρετήσει τις ανάγκες ακόμα και των πιο απαιτητικών πελατών.

Στο πλαίσιο της συνεχούς αναβάθμισης της αγοραστικής εμπειρίας και της ανάδειξης της εντοπιότητας, η Lidl Ελλάς **εμπλουτίζει συνεχώς την γκάμα** της με υψηλής ποιότητας ελληνικά προϊόντα. Δίνοντας τη δυνατότητα επιλογής ανάμεσα σε **γνωστά εμπορικά σήματα και** **βραβευμένα προϊόντα ιδιωτικής ετικέτας**, η εταιρεία παραμένει πιστή στην ποιοτική της δέσμευση, εξασφαλίζοντας **χαμηλές τιμές, φρεσκάδα και ποιότητα καθημερινά**.

Μέσα από το επενδυτικό της πλάνο, η Lidl Ελλάς ανταποκρίνεται στις αυξανόμενες ανάγκες των καταναλωτών με νέα, σύγχρονα σημεία πώλησης. Παράλληλα, με τη **δημιουργία νέων θέσεων εργασίας** **στηρίζει την εθνική οικονομία και την ελληνική κοινωνία, ανοίγοντας τον δρόμο για ένα καλύτερο αύριο.**

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**facebook.com/lidlgr**](http://www.facebook.com/lidlgr/)

[**twitter.com/Lidl\_Hellas\_**](http://www.twitter.com/Lidl_Hellas_)

[**instagram.com/lidl\_hellas**](https://www.instagram.com/lidl_hellas/)

[**linkedin.com/company/lidl-hellas**](http://www.linkedin.com/company/lidl-hellas)

**youtube.com/user/lidlhellas**